**VÁLLALKOZÁSI SZERZŐDÉS**

mely létrejött egyrészről

a **Bátaszék Város Önkormányzata** (székhelye:7140 Bátaszék, Szabadság u. 4., adószám: 15733304-2-17, bankszámlaszám: OTP Bank Nyrt. 11746005-15414076, képv.: dr. Bozsolik Róbert polgármester) mint megrendelő (a továbbiakban: **Megrendelő),**

másrészről

a **Bátaszékért Marketing Nonprofit Kft.** (székhelye:Bátaszék, Szent István tér 7., adószám: 18851681-2-17., bankszámlaszám: OTP Bank Nyrt. 71800288-10105151, képv.: Ócsai Krisztina ügyvezető) mint vállalkozó (a továbbiakban: **Vállalkozó)**

a továbbiakban együttesen: **Szerződő felek** között alulírott napon és helyen az alábbi feltételekkel:

1. A szerződés tárgya:
	1. Megrendelő megbízza, Vállalkozó elvállalja 2025. január 1. napja és 2025. december 31. napja között az alábbi feladatok ellátását:
2. az önkormányzat PR kommunikációs és marketing feladatainak ellátását Vállalkozó a Megrendelővel együttműködve végzi azzal, hogy Vállalkozó feladata a 2. pontban felsoroltak teljes körű kivitelezése, végrehajtása és megvalósítása,
3. az önkormányzat médiákban történő megjelenése.

1.2. Vállalkozó kijelenti, hogy a munka elvégzéséhez szükséges szakértelemmel rendelkezik, a munkavégzés törvényes feltételeinek biztosításáról gondoskodik. Vállalkozó vállalja a minőségi, szakszerű munkavégzést.

1. Bátaszék város mind szélesebb körű megismertetése érdekében Vállalkozó kapcsolatot tart az alábbi médiával:

Mecsek RTV Kft. (Szekszárd, Epreskert u. 10.)

* 1. „Cikádor” címmel hetente 24 perc hosszúságú magazinműsort készítsen, melyben bemutatja Bátaszék város kulturális, közéleti, sport, stb. életének fontosabb eseményeit, rendezvényeit, valamint feldolgozza az önkormányzat, illetve az intézmények híreit.
	2. igény szerint havonta egy alkalommal 24 perc hosszúságú stúdióbeszélgetést készítsen, melyben bemutatja Bátaszék város köztiszteletben álló polgárait, vagy kerekasztal beszélgetést készít a képviselő-testület tagjaival, aktuális témákat feldolgozva.
	3. az önkormányzati üléseket és a közmeghallgatásokat teljes terjedelemben rögzítse.
	4. havonta 10 oldal terjedelemben az önkormányzat, illetve az intézmények közleményeit a képújságban közzétegye.
	5. havonta 4 alkalommal Megbízó által megjelölt helyi eseményről, rendezvényről tudósítást, magazin anyagot vagy portréfilmet készítsen és az elkészített anyagokat híradóriport esetén 4 egyéb anyag esetében 3 alkalommal adásába szerkessze. A város imázsának növelése érdekében rendezvénykoncepciókat, kommunikációs elemeket dolgoz ki.
1. Bátaszék város és programjainak szélesebb körű megismertetése érdekében Vállalkozó kapcsolatot tart az alábbi médiával:

Rádió Antritt

1. stúdióbeszélgetések,
2. programajánlások,
3. sportesemények közzététele érdekében.
4. Megrendelő köteles minden szükséges tájékoztatást Vállalkozó számára időben biztosítani annak érdekében, hogy Vállalkozó a jelen szerződésben megfogalmazott kötelezettségeinek eleget tudjon tenni.
5. Vállalkozói díj:

Jelen szerződés 1. pontjában körülírtak megvalósításáért a Vállalkozót **7.244.000 Ft + ÁFA, bruttó 9.199.880 Ft vállalkozói díj** illeti meg, mely vállalkozói díj Vállalkozó valamennyi költségét magába foglalja.

1. Fizetési feltételek:

Vállalkozó a 4. pontban szereplő vállalkozói díjra a teljesített feladatokhoz kapcsolódóan számla és a hozzá kapcsolódó teljesítésigazolás alapján jogosult. Megrendelő a vállalkozási díjat számla ellenében, 15 banki napon belül fizeti meg átutalással Vállalkozó 71800288-10105151 számú számlájára.

1. Titokvédelem
	1. Szerződő felek kötelesek megőrizni, bizalmasan kezelni jelen szerződés teljesítése során vagy azzal kapcsolatban megszerzett vagy bármilyen módon tudomásukra jutott bármely üzleti, gazdasági, bank- és egyéb titkot, vagy bármely olyan tényt, információt, adatot vagy megoldást (továbbiakban: titok), amelynek bizalmas kezeléséhez másik félnek érdeke fűződik, illetve másik fél előzetes, írásbeli kifejezett jóváhagyása nélkül titkot harmadik fél tudomására nem hozhatnak, át nem adhatnak, hozzáférhetővé nem tehetnek – kivéve, ha jogszabály alapján fennálló adatszolgáltatási és nyilvánosságra hozatali kötelezettségről van szó.
	2. A titoktartási kötelezettség nem terjed ki az információs önrendelkezési jogról és az információszabadságról szóló 2011. évi CXII. törvény 1. melléklete III. Gazdálkodási adatok című táblázatának 4. sorában rögzített kötelezettségre.
2. Kapcsolattartás
	1. Szerződő felek jelen szerződéssel kapcsolatos valamennyi kérdésben kötelesek kapcsolattartót kijelölni.

A Megrendelő kapcsolattartója: Dr. Bozsolik Róbert polgármester

 74/591-507

 A Vállalkozó kapcsolattartója: Ócsai Krisztina ügyvezető

 74/493-690

* 1. Vállalkozó jogosult alvállalkozót igénybe venni. Vállalkozó a jogosan igénybe vett alvállalkozóért úgy felel, mintha a munkát maga végezte volna el.
1. Együttműködésre vonatkozó elvek

Szerződő felek kijelentik, hogy

a) jelen szerződés aláírására és teljesítésére teljes jogkörrel rendelkeznek.

b) rendelkeznek a szerződés teljesítéséhez szükséges tárgyi, személyi és egyéb feltételekkel, jogosultságokkal és engedélyekkel, mindezeket a szerződés időtartama alatt folyamatosan biztosítani fogják.

c) rendelkezésükre áll minden olyan adat, információ, amely a szerződés teljesítéséhez szükséges.

d) jelen szerződéssel kapcsolatos valamennyi új információról haladéktalanul és megfelelően tájékoztatják egymást és kötelezik magukat, hogy a jelen szerződés teljesítése érdekében jóhiszeműen együttműködnek egymással.

e) vitás kérdésekben törekednek a megállapodásra, megpróbálják azt tárgyalásos úton, békésen rendezni. Ennek eredménytelensége esetén felmerülő jogvita eldöntésére pertárgyértéktől függően kikötik a Szekszárdi Járásbíróság vagy a Szekszárdi Törvényszék kizárólagos illetékességét.

1. Jelen szerződést bármelyik fél írásban 30 napos felmondási idővel mondhatja fel.
2. Felek a szerződést elolvasás után, mint akaratukkal mindenben egyezőt, magukra nézve kötelezőnek ismerték el, kölcsönös értelmezés után helybenhagyólag írják alá azzal, hogy az itt nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

Bátaszék, 2024. december

 **Bátaszék Város Önkormányzata Bátaszékért Marketing Nonprofit Kft.**

 **Dr. Bozsolik Róbert Ócsai Krisztina**

 polgármester ügyvezető

Jogilag ellenjegyzem:

**Dr. Firle-Paksi Anna**

 aljegyző

Pénzügyileg ellenjegyzem:

 **Adorján Viktória**

gazdálkodási ügyintéző